31987R1307
L 124/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EВРАТОМ, EОВС, EИО) № 1307/87 НА СЪВЕТА
от 11 май 1987 година
за изменение на Регламент (EОВС, EИО, Eвратом) № 300/76 на Съвета за определяне на категориите длъжностни лица, които имат право на надбавки за работа на смени, и размера и условията за получаването им
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Правилника за длъжностните лица и условията за наемане на работа на други служители на Европейските общ ности, определен с Регламент (EИО, Eвратом, EОВС) № 259/68 (1), последно изменен с Регламент (Eвратом, EОВС, EИО) № 793/87 (2), и по-специално член 56a, втора алинея от него,
като взе предвид предложението на Комисията, представено след консултации с Комитета по Правилника за длъжностните лица,
като има предвид, че механизмите за разпространяване на Официален вестник на Европейските общности трябва да действат непрекъснато, така че той да се разпространява в определените срокове; като има предвид, че персоналът, който отговаря за работата по разпространението, работи всяка пета седмица през нощта, включително и в съботите, неделите и официалните празници;
като има предвид, че Регламент (EОВС, EИО, Eвратом) № 300/76 (3), последно изменен с Регламент (EИО, Eвратом, EОВС) № 3856/86 (4), следва да бъде разширен, за да обхване този персонал,
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 1 от Регламент (EОВС, EИО, Евратом) № 300/76 се изменя, както следва:
1.
Текстът в първа алинея след думите „телексна служба“ и преди тиретата се заменя със следния текст: „или ангажирани с разпространението на Официален вестник на Европейските общности, които работят на смени по смисъла на член 56a от Правилника за длъжностните лица, имат право на надбавка в размер на:“.
2.
След първото тире се добавя следното тире:
„-
12 641 белгийски франка, когато отделът работи на две смени, като едната е през нощта, включително в съботите, неделите и официалните празници;“.
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от първия ден на месеца след този, в който влиза в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 май 1987 година.